open-index/open-wikipedia-markdown huggingface dataset:
Miha Verlič

**Miha Verlič** (s. 21. elokuuta 1991 Maribor, Slovenia) on slovenialainen jääkiekkoilija, joka pelaa Saksan DEL-liigan Fischtown Pinguinsissa. Hän on pelipaikaltaan keskushyökkääjä, mutta osaa pelata myös laidassa. 

## Ura
### Seuraura
Verlič on HDK Mariborin kasvatti. Hän pelasi seurassa ensimmäiset miesten pelinsä vain 15-vuotiaana Slovenian pääsarjassa kaudella 2006–2007. Kaudeksi 2009–2010 Verlič siirtyi Tšekkiin HC Slezan Opavan A-nuoriin. Hän pelasi kauden aikana myös kahden ottelua seuran miesten joukkueessa maan kolmanneksi korkeimmalla sarjatasolla 2. česká hokejová ligassa. Kauden 2010–2011 Verlič pelasi kokonaan Slezanin A-nuorissa.

Kaudeksi 2011–2012 Verlič palasi kotimaahansa ja siirtyi pelaamaan Itävallan Erste Bank Eishockey Ligaa slovenialaiseen Olimpija Ljubljanaan. Hänen tulokaskautensa siellä toi 35 runkosarja- ja 11 playoff-ottelussa tehot 3+3=6. Verlič pelasi Olimpijan kanssa kevätkaudella myös Slovenian pääsarjaa, jossa hän voitti kauden päätteeksi mestaruuden, kuten myös kahtena seuraavana keväänä. Kaudella 2013–2014 Verlič oli EBEL:ssä joukkueen paras pistemies, maalintekijä ja syöttäjä tehoilla 20+20=40. Hän jakoi myös joukkueen vakiopelaajista Olimpijan sisäisen tehotilaston voiton Ken Ograjenšekin ja Nick Rossin kanssa lukemalla +2.

Verlič siirtyi kaudeksi 2014–2015 jatkamaan EBEL-uraansa Graz 99ersiin. Kaudeksi 2015–2016 hän siirtyi vuoden mittaisella sopimuksella Villacher SV:n riveihin. Huhtikuussa 2016 Verlič teki joukkueen kanssa kaksivuotisen jatkosopimuksen. Kaudella 2016–2017 hän oli 21 osumallaan Villachin toiseksi paras maalintekijä maanmiehensä Jan Urbasin jälkeen. Kaudella 2017–2018 Verlič oli tehoilla 15+18=33 joukkueen sisäisessä pistepörssissä kolmantena, kunnes maaliskuussa 2018 hän siirtyi loppukauden sopimuksella SM-liigajoukkue JYPiin liigan siirtotakarajalla.

Kaudeksi 2018–2019 Verlič siirtyi kaksivuotisella sopimuksella Saksan DEL-liigan Fischtown Pinguinsiin.

### Maajoukkueura
Verlič edusti Sloveniaa Sotšin olympiakisoissa 2014 ja Pyeongchangin olympiakisoissa 2018 sekä jälkimmäisen turnauksen karsinnoissa. Hän pelasi myös MM-kilpailuissa vuosina 2015 ja 2017 sekä IA-divisioonan MM-kilpailuissa vuosina 2014, 2016 ja 2018, joista ensimmäistä turnausta päättyi kultaan. Vuoden 2018 turnauksessa Verlič oli Slovenian paras pistemies ja syöttäjä tehoilla 3+4=7 ja hän jakoi koko turnauksen tehotilaston voiton kolmen muun pelaajan kanssa lukemalla +4.

Verlič pelasi myös alle 20-vuotiaiden I-divisioonan MM-kilpailuissa vuosina 2010 ja 2011, joista jälkimmäinen turnaus päättyi B-lohkon hopeaan ja ensimmäinen A-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2008 sekä II-divisioonan MM-kilpailuissa vuonna 2009, jolloin Verlič voitti A-lohkon hopeaa.

## Muuta
Verličin isoveli Jure pelaa maalivahtina Ranskan toiseksi korkeimmalla sarjatasolla FFHG Division 1:n Remparts de Toursissa. Veljesten isä Andrej Verlič on toiminut Slovenian ikäkausimaajoukkueiden johtotehtävissä.

## Tilastot

## Lähteet

*
*

### Viitteet
Jussi Ylikoski

**Jussi Ylikoski** -nimisiä henkilöitä ovat:

* Jussi Ylikoski, *Big Pharma*, suomalainen elektronisen musiikin tuottaja ja kitaristi
* Jussi Ylikoski (s. 1974), suomalainen kielentutkija.
Olavi (albumi)

**Olavi** on Olavi Uusivirran seitsemäs studioalbumi. Se julkaistiin 12. helmikuuta 2016 levymerkillä Johanna Kustannus.

Kappaleista suurin osa on Uusivirran säveltämiä ja sanoittamia. Myös Timo Kämäräinen on osallistunut säveltämiseen. Kappaleen **”**Toton Africa**”** on säveltänyt Kämäräinen ja sanoittanut Uusivirta.  

Albumi nousi ensimmäisellä viikollaan Suomen virallisen listan kärkeen ja pysyi listalla yhteensä 27 viikkoa.

## Kappaleet

## Arvostelut
* Keskisuomalainen: 
* Soundi: 

## Lähteet
Mark Gatha

**Mark Gatha** (s. 16. maaliskuuta 1974 Calgary, Alberta) on kanadalainen kirurgi ja entinen ääninäyttelijä. Hän oli Domon Kasshun englanninkielisenä äänenä muun muassa G Gundam animessa ja X:n äänenä Mega Man X videopeleissä ja animeissa. Ääninäyttelemisen jälkeen Gatha on työskennellyt Kanadassa ortopedina.

## Lähteet
Turenki Records

**Turenki Records Oy** on vuonna 2010 perustettu hämäläinen levy-yhtiö Janakkalasta. Sen perustajina olivat musiikin monitaiturit Pekka Tiilikainen, Esa Silvennoinen, Topi Salmi ja Harri Koski.  Muun muassa Koski on mies turenkilaisten  Mad Professor -vahvistimien ja pedaalien takana ja Mad Professor Amplification Oy:n perustajana. Toimitusjohtaja ja sanoittaja Topi Salmi on sanoittaja ja levymoguli Vexi Salmen poika. Pekka Tiilikainen liittyi tammikuussa 1998 yhtyeeseen Pekka Tiilikainen & Beatmakers, jossa on levyttänyt 12 albumia. Yhtyeen levyt ovat tanssilavarautalankaa ja instrumentaalimusiikkia. Muutoin Tiilikainen toimii kirjanpitäjänä.

Turenki Recordsin ensimmäinen albumi oli Johnny & The Dodgersin *Matkaa teen*. Sittemmin kiiteltyjä Turengin levyjä ovat olleet muun muassa Sanin *[[Aulanko (albumi)|Aulanko]]*, Niko Ahvosen *Pohjoinen Soul*, Kai Hyttisen *Kaihon maa*, Eero Raittisen *Live at Suisto* ja Huojuva Lato yhtyeen albumit. Singlejä yhtiö on julkaissut jo liki sadasta kappaleesta.

## Artisteja
* Aija Puurtinen & Rytmiraide
* Bablo
* Eero Raittinen 
* Esa Eloranta
* Huojuva Lato
* Jere Ijäs
* Juha Mieskonen
* Jussi & The Boys
* Kai Hyttinen
* Laura Sippola
* Maria Hänninen
* Marko Haavisto & Poutahaukat
* Markojuhani Rautavaara
* Matti Esko
* Milana
* Niko Ahvonen
* Ninni Poijärvi
* Pekka Tiilikainen
* Sani
* Veeti Kallio

## Lähteet

## Aiheesta muualla
*Turenki Records Oy
*Turenki Records Artistit
Matic Podlipnik

**Matic Podlipnik** (s. 9. elokuuta 1992 Jesenice, Slovenia) on slovenialainen jääkiekkopuolustaja.

## Ura
### Seuraura
Podlipnik on HK Jesenicen kasvatti. Hän pelasi HD mladi Jesenicen junioreissa ja siirtyi 17-vuotiaana Itävaltaan EC Salzburgin A-nuoriin kaudeksi 2009–2010. Hän voitti kauden päätteeksi Itävallan A-nuorten mestaruuden. Kaudella 2010–2011 Podlipnik debytoi miesten peleissä pelattuaan kautensa Salzburgin kakkosjoukkueessa Itävallan toiseksi korkeimmalla sarjatasolla Nationalligassa. Kaudella 2011–2012 hän osallistui seuran kanssa Red Bull Cupiin.

Kaudeksi 2011–2012 Podlipnik siirtyi kaksivuotisella sopimuksella Tšekin toiseksi korkeimmalle sarjatasolle 1. česká hokejová ligan HC Dukla Jihlavaan. Molempien sopimuskausiensa jälkeen, maaliskuussa 2014 hän teki vuoden mittaisen jatkosopimuksen joukkueen kanssa. Kesken kauden 2014–2015, joulukuussa 2014 Podlipnik palasi kuitenkin kotimaahansa ja siirtyi Itävallan Erste Bank Eishockey Ligan Olimpija Ljubljanaan. Hänen ensimmäinen pääsarjakautensa toi 29 runkosarjaottelussa tehot 3+8=11.

Elokuun 2015 lopulla Podlipnik teki kuukauden mittaisen try-out -sopimuksen EBEL:n italialaisjoukkue HC Bolzanon kanssa. Hänen koejaksonsa jatkui aina marraskuuhun saakka ja Podlipnik jäi lopulta ilman jatkosopimusta. Tammikuussa 2016 hän palasi Tšekin 1. ligaan ja siirtyi loppukauden sopimuksella SK Horácká Slavia Třebíčin riveihin.

Kaudeksi 2016–2017 Podlipnik siirtyi vuoden mittaisella sopimuksella Ranskan Ligue Magnusin Lions de Lyoniin.

### Maajoukkueura
Podlipnik edusti Sloveniaa Sotšin olympiakisoissa 2014 sekä IA-divisioonan MM-kilpailuissa vuonna 2014, jolloin hän voitti kultaa.

Podlipnik pelasi myös alle 20-vuotiaiden I-divisioonan MM-kilpailuissa vuonna 2011, jolloin hän voitti B-lohkon hopeaa sekä IA-divisioonan MM-kilpailuissa vuonna 2012. Podlipnik pelasi myös alle 18-vuotiaiden II-divisioonan MM-kilpailuissa vuosina 2009 ja 2010, joista jälkimmäinen turnaus päättyi B-lohkon kultaan ja ensimmäinen turnaus A-lohkon hopeaan. Hän voitti vuoden 2010 turnauksen puolustajien pistepörssin tehoilla 2+7=9.

## Muuta
Podlipnikin serkku Gregor Koblar on Slovenian maajoukkuehyökkääjä, joka pelaa hänen joukkuetoverinaan Lyonissa.

## Tilastot

## Lähteet
*
*

### Viitteet
Osittain esiseostettu poltto

**Osittain esiseostettu poltto** (englanniksi *Partially Premixed Combustion*, lyhyemmin **PPC**) on polttomoottorin prosessi, jossa hyödynnetään puristustahdin aikana muodostettua laihaa homogeenista seosta, polttoaineen suihkutusta lähellä männän yläkuolokohtaa juuri ennen työtahtia ja seoksen puristussytytystä. HCCI-moottorista (*Homogeneous charge compression ignition*) tämä poikkeaa siten, että sytytyshetki määräytyy suihkutuksen päättymisen ajoituksella, jolloin palamisprosessin ajoitus pysyy hallinnassa. Osittaisen esiseostamisen ansiosta päästään dieselmoottorille ominaiseen korkeaan hyötysuhteeseen ja ottomoottorille ominaiseen korkeaan tehoon, ja samalla pakokaasupäästöt pysyvät hallinnassa. Kuten dieselmoottorissa, tehoa ei säädetä kaasuläpällä vaan polttoaineen syötöllä. PPC eroaa dieselprosessista siksi, että dieselissä polttoaine syttyy, kun suihkutus alkaa, ja poltto jatkuu siitä eteenpäin, kunnes suihkutus loppuu ja kaikki sylinteriin suihkutettu polttoaine on palanut. PPC puolestaan toimii siten, että polttoaine suihkutetaan sylinteriin puristustahdin lopussa ja polttoaine syttyy lähellä yläkuolokohtaa viimeisen suihkutuksen lopussa. PPC-moottorille sopiva polttoaine on esimerkiksi matalaoktaaninen bensiini. Myös dieselöljyn ja butanolin seoksesta on saatu hyviä tuloksia, butanolin osuuden ollessa enintään 70%.

## Ominaisuuksia
PPC-moottorista tiedetään jo useita edullisia ominaisuuksia:
* korkea hyötysuhde laajalla kuormitusalueella
* suuri teho
* matalat päästöt
* polttoaineiden vaihtoehdot
Haasteitakin on:
* tyhjäkäynti ja matala kuormitus korkeaoktaanisella polttoaineella
* dieselmoottorin käyntiä muistuttava ääni

## Katso myös
* Kipinällä hallittu puristussytytys
* Reaktiivisuudella hallittu puristussytytys

## Lähteet
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Viitteet
Daniel Hjulström

**Daniel Hjulström** oli Linköpingistä kotoisin ollut ruotsalainen koristemaalari, joka tunnetaan 1700-luvulla Suomessa ja Ruotsissa tekemistään kirkkomaalauksista.

Hänen merkittävämpänä työnään pidetään Johan Almin viimeistelemiä Uudenkaarlepyyn kirkon katto- ja seinämaalauksia, jotka Hjulström toteutti puolivalmiiksi vuosina 1749–1752. Lisäksi hän on maalannut muun muassa Uudenkaarlepyyn kirkon vanhan alttaritaulun.

Hjulström teki myös yhteistyötä Mikael Toppeliuksen kanssa maalatessaan Pieksämäen vanhan kirkon koristemaalauksia vuonna 1762.

## Töitä
### Ruotsissa
*Trehörnan kirkko, Ödeshög (koristemaalaukset, 1734)
*Dalbyn kirkko, Torsby (koristemaalaukset, 1737)
*Pyhän Laurin kirkko, Linköping (koristemaalaukset)
*Säfsnäsin kirkko, Ludvika (alttaritaulu, 1766)
### Suomessa
*Uudenkaarlepyyn kirkko, 1749–1752 (Johan Almin viimeistelemät koristemaalaukset, alttaritaulu)
*Närpiön kirkko, 1748–1749 (koristemaalaukset)
*Porin kirkko, 1751–1752 (koristemaalaukset)
*Pieksämäen Vanha kirkko, 1762 (koristemaalauksia yhdessä Mikael Toppeliuksen kanssa)
*Järvikylän kartanon hautakappeli, 1776 (koristemaalaukset)

## Kirjallisuutta
*Pfäffli, Heidi: ”Käsityöläismaalari Daniel Hjulström”, artikkeli teoksessa *Taidehistoriallisia tutkimuksia 13*, Taidehistorian seura, Helsinki, 1993. . 

## Lähteet
Kolponomos

**Kolponomos** on sukupuuttoon kuollut merellinen karhusuku, jota tavattiin mioseenilla noin 20 miljoonaa vuotta sitten. Suvusta tunnetaan kaksi lajia, *K. clallamensis* ja *K. newportensis*. Kaikki yksilöt on löydetty kallioilta läheltä rannikkoa. Suvun kuvasi paleontologi Ruben A. Stirton vuonna 1960 Olympian niemimaalta Washingtonista löydetyn osittaisen kallon ja leuan perusteella. Stirton piti sitä suurena meressä eläneenä puolikarhuna, mutta kahtena osana Oregonin Newportin läheltä vuosina 1969 ja 1977 löydetty yksilö osoitti sen olleen sukua karhujen esi-isille.

*Kolponomoksella* oli alaspäinkääntynyt kuono ja leveät, vahvat poskihampaat jotka olivat sopeutuneet merten kovakuorisista selkärangattomista koostuvaan ravintoon.

## Lähteet
Yhdysvaltain historian museo

**Yhdysvaltain historian museo** (**Yhdysvaltain historian kansallismuseo**) () on Washingtonissa sijaitseva museo, joka esittelee Yhdysvaltain historiaa erityisesti kulttuurin, politiikan, sodankäynnin, tieteen ja yhteiskuntaelämän kannalta.
 
Museo on perustettu vuonna 1957 Smithsonian-instituutin yhdeksi osastoksi, jolloin sen nimenä oli **Historian ja teknologian museo** (). Museo itsenäistyi vuonna 1964, jolloin se myös muutti omaan rakennukseensa. Yleisölle museo avattiin tammikuussa 1964. Vuosina 1969–1980 museon nimenä oli **Historian ja teknologian kansallismuseo** (), jonka jälkeen se on toiminut nykyisellä nimellään. Yhdysvaltain historian kansallismuseo on edelleen osa Smithsonian-instituuttia.

Vuonna 2018 museossa kävi noin 4 miljoonaa vierailijaa. Museon vuosibudjetista 25 miljoonaa dollaria tulee liittovaltiolta ja 15,4 miljoonaa säätiöltä (2018). Kokoelmiin kuuluu noin 1,8 miljoonaa esinettä. Museon palveluksessa oli 257 kokopäiväistä työntekijää. Johtajana toimi tohtori Anthea Hartig (2018).
 
Yhdysvaltain historian museon museorakennuksen on suunnitellut arkkitehtuuritoimisto McKim, Mead & White, pääarkkitehtina James Kellum Smith. Rakennus peruskorjattiin vuosina 2006–2008. Vuodesta alkaen 2012 rakennusta on laajennettu, tarjoituksena saattaa työ valmiiksi vuonna 2017.

## Lähteet

## Aiheesta muualla
Karl Myrbäck

**Karl David Reinhold Myrbäck** (7. syyskuuta 1900 Tierp, Ruotsi – 1. heinäkuuta 1985 Tukholma, Ruotsi) oli ruotsalainen biokemisti, joka tutki erityisesti käymistä ja siihen liittyviä entsyymejä.

Karl Myrbäck syntyi vuonna 1900. Hän opiskeli matematiikkaa, fysiikkaa ja kemiaa, ja hänet palkattiin 20-vuotiaana Hans von Euler-Chelpinin laboratorioon. Myrbäckistä tuli nopeasti Von Eulerin läheisimpiä yhteistyökumppaneita. Myrbäckin väitöskirja valmistui vuonna 1927, ja se sai parhaat mahdolliset arvosanat.

Myrbäck jatkoi laboratoriossa käymisprosessin tutkimista ja keskittyi erityisesti koentsyymeihin. Myrbäck sai Tukholman yliopistolta vuonna 1931 käymiskemia henkilökohtaisen professuurin.

Myrbäck vakiinnutti 1940-, 1950- ja 1960-lukujen aikana asemansa ruotsalaisen biokemian tutkimuksen huipulla. Hän toimi Ruotsissa kemianjärjestön kohdossa ja Acta chemica Scandinavica -lehden päätoimittajana. Lisäksi Myrbäck kuului 1954–1973 Nobelin kemianpalkinnon valintakomiteaan.

## Lähteet
Álex (futsalpelaaja)

**Alejandro Yepes Balsalobre** (taiteilijanimeltään *Álex*, s. 12. maaliskuuta 1989 Cieza) on espanjalainen futsalpelaaja, joka edustaa Primera División de Futsalissa pelaavaa ElPozo Murciaa ja Espanjan futsalmaajoukkuetta. Pelipaikaltaan Álex on kärkipelaaja eli pivot.

Álex oli mukana voittamassa kultaa vuoden 2016 EM-kilpailuista Serbiasta. Hän oli noissa kilpailussa yksi parhaista maalintekijöistä kuudella osumallaan, joista yksi syntyi finaalissa Venäjää vastaan. 

Álex on edustanut koko ammattilaisuransa, vuodesta 2011 alkaen, ElPozo Murciaa. Hän on voittanut seuran paidassa kaksi Espanjan supercupia. 

## Lähteet
Tyttöjen jääkiekon yksilötaitokilpailu nuorten talviolympialaisissa 2016

**Poikien jääkiekon yksilötaitokilpailu nuorten talviolympialaisissa 2016** käydään 16 osallistujan välillä. Karsinnat käytiin 13.−14. helmikuuta ja loppukilpailu käytiin 16. helmikuuta.

## Osallistujat ja lajit

## Karsinnat
Lähde: 

## Loppukilpailu

## Lähteet
Meridian (täsmennyssivu)

**Meridian** tai **meridiaani** voi tarkoittaa:

*pituuspiiri eli meridiaani, maapallon napojen kautta kulkeva isoympyrä
*meridiaani, kiinalaisen lääketieteen käsite
*Meridian, venäläinen tietoliikennesatelliitti
*Meridian, paikallisjuna Saksassa
**[[Meridian (romaani)|Meridian]]*, Alice Walkerin romaani vuodelta 1976
*Meridian, venäläinen lentoyhtiö
*Meridian, ukrainalainen lentoyhtiö

## Paikannimiä Yhdysvalloissa

* Meridian (Humboldtin piirikunta)
* Meridian (Kernin piirikunta)
* Meridian (Santa Claran piirikunta)
* Meridian (Sutterin piirikunta)
* Meridian (Colorado)
* Meridian (Florida)
* Meridian (Idaho)
* Meridian (Mississippi)
* Meridian (Nebraska)
* Meridian (New York)
* Meridian (Loganin piirikunta)
* Meridian (Stephensin piirikunta)
* Meridian (Pennsylvania)
* Meridian (Seattle)
* Meridian (Texas)
Mario Rivillos

**Mario Rivillos Plaza** (s. 13. joulukuuta 1989 Torrejón de Ardoz) on espanjalainen futsalpelaaja, joka edustaa Primera División de Futsalissa pelaavaa Inter Movistaria ja Espanjan futsalmaajoukkuetta. Pelipaikaltaan Rivillos on laitapelaaja eli *ala*.

Rivillos oli mukana saavuttamassa kultaa vuoden 2016 EM-kilpailuista Serbiasta. Hän teki tuossa turnauksessa kuusi maalia ollen yksi turnauksen parhaista maalintekijöistä.

Rivillos on edustanut Inter Movistaria vuodesta 2012 alkaen. Kaudella 2013–2014 hän voitti seuran kanssa Espanjan mestaruutta. Ennen Interiä Rivillos edusti Carnicer Torrejónia vuodet 2008–2012.

## Lähteet
Carnevalesca

**Carnevalesca** on vuonna 1918 valmistunut italialainen mykkäelokuva. Lucio D’Ambran käsikirjoittaman ja Amleto Palermin ohjaaman symbolistisen draaman pääosaa esittää elokuvadiiva Lyda Borelli.

## Juoni
Elokuvan tapahtumat sijoittuvat Malazian hallitsijasuvun linnaan neljän eri karnevaalin aikana. Valkoisessa karnevaalissa suvun nuoret nauttivat viattomasti iloisesta juhlasta. Sinisessä karnevaalissa prinssi Luciano ihastuu nuoreen tyttöön. Punaisessa karnevaalissa hän luopuu rakkautensa tähden kruununperillisen osastaan. Mustassa karnevaalissa vallantavoittelijoiden kunnianhimo johtaa verenvuodatukseen.

## Näyttelijät

## Tuotanto, teemat ja vastaanotto
Cinesin johtajan Alberto Fassinin ideoiman *Carnevalescan* oli määrä olla Lyda Borellin taiteellisesti korkeatasoinen suurteos. Symbolisen ja allegorisen elokuvan käsikirjoittajaksi palkattiin Lucio D’Ambra ja ohjaajaksi Amleto Palermi. Musiikin säveltäjäksi kaavailtiin jopa Giacomo Puccinia, mutta lopulta elokuva jäi vaille asianmukaista säestystä.

Elokuvan kerronta perustuu vallitsevan järjestyksen kyseenalaistaviin karnevaaleihin, jotka toimivat kuolevan poliittisen järjestelmän allegoriana. Malazian (italian *malizia* – ’ilkeys, viekkaus, oveluus’) kuningaskunta on vajonnut petolliseen unimaailmaan, joka heijastuu kuin prisman kautta valkokankaalle surrealistisina näkyinä. Valheiden verkkoon takertuneen päähenkilön sisäinen kamppailu päättyy diivaelokuvalle tyypillisesti henkilökohtaiseen tragediaan.

Aikalaiskritiikki piti elokuvaa liian keinotekoisena ja Borellin näyttelijänsuoritusta vanhanaikaisena ja väsyneenä. Myöhemmin sitä on kuvailtu hienoksi elokuvarunoelmaksi, joka on täynnä yllättäviä vihjeitä ja mieleenpainuvia kuvia. *Carnevalesca* jäi Borellin viimeiseksi näytelmäelokuvaksi. Hän teki vielä kaksi ensimmäisen maailmansodan propagandaelokuvaa ja meni sen jälkeen naimisiin teollisuusmiehenä tunnetun kreivi Vittorio Cinin kanssa.

Suomessa elokuvaa lienee esitetty alkuvuodesta 1921 nimellä *Elämän karnevaali*. Lehtimainoksessa sen todettiin olevan lapsilta kielletty.

## Restaurointi
*Carnevalesca* on restauroitu Bolognan elokuva-arkistossa vuonna 1993. Alkuperäisestä 1&nbsp;755 metrin pituudesta on säilynyt 1&nbsp;500 metriä. Elokuvan väritys on palautettu Belgian elokuva-arkistossa kehitetyn menetelmän avulla.

## Lähteet
* 

### Viitteet

## Aiheesta muualla
*
Pikaluistelu nuorten talviolympialaisissa 2016

**Pikaluistelu nuorten talviolympialaisissa 2016** sisälsi yhteensä seitsemän kilpailutapahtumaa: kolme matkaa pojille, kolme tytöille sekä yksi sekajoukkuekilpailu. Pikaluisteluun oli ennen kilpailua osallistumassa yhteensä 56 urheilijaa 20:stä maasta.

## Mitalitaulukko

### Pojat

### Tytöt

### Sekajoukkue

## Osallistujat

Jokainen maa sai lähettää maksimissaan neljä urheilijaa (kaksi poikaa, kaksi tyttöä). Kiintiömäärät riippuivat menestyksestä pikaluistelun nuorten maailmancupissa. Norjalle oltiin varattu yksi paikka sekä pojista että tytöistä.

## Lähteet

## Aiheesta muualla
Luettelo Espanjan lentoasemista

Tämä on **luettelo [[Espanja]]n [[lentoasema|lentoasemista]]**.

## Manner-Espanja ja Baleaarit

## Kanariansaaret

## Ceuta ja Melilla

## Lähteet
Poikien jääkiekon yksilötaitokilpailu nuorten talviolympialaisissa 2016

**Poikien jääkiekon yksilötaitokilpailu nuorten talviolympialaisissa 2016** käydään 16 osallistujan välillä. Karsinnat käydään 13.−15. helmikuuta ja loppukilpailu käydään 18. helmikuuta.

## Osallistujat ja lajit

## Karsinnat
Lähde: 

## Loppukilpailu

## Lähteet
David Berg

**David Brandt Berg** (1919–1994) tunnetaan Kansainvälinen perhe -yhteisön (aiemmin *Jumalan lapset* ja *Rakkauden Perhe*) perustajana. Hän perusti lahkonsa Kalifornian Huntington Beachissä 1968 yhdessä vaimonsa ja neljän teini-ikäisen lapsensa kanssa.

Berg kuoli lokakuussa 1994 Portugalissa, mutta kuolinsyy ei ole yleisessä tiedossa. Kansainvälistä Perhettä johtavat nykyään Karen Zerby ja Steven Douglas Kelly.

## Varhaiselämä
David Berg syntyi vuonna 1919 Virginia ja Hjalmer Brandt Bergin kristittyyn perheeseen. Hänen äitinsä Virginia oli aikansa tunnetuimpia radiosaarnaajia.  

Ensimmäisen vaimonsa Jane Millerin kanssa Berg avioitui 1944 ja he saivat neljä lasta. Vuonna 1969 hän aloitti suhteen itseään yli puolet nuoremman Karen Zerbyn kanssa ja teki hänestä toisen vaimonsa. 

## Uskonnollinen yhteisö
Yhteisössään Berg tunnettiin muun muassa nimillä Isä, Isä David, Moses David sekä Isä Mo. Elämänsä aikana hän kirjoitti lähes 3&nbsp;000 kirjettä (*Mo's Letters*), jotka käsittelivät hänen näkemyksiään uskonasioista. Hänen opetuksensa, etenkin seksualisuuteen liittyvät, saivat paljon kritiikkiä ja Bergiä on hänen kuolemansa jälkeen syytetty insestistä sekä lukuisista lapsiin kohdistuneista raiskauksista.
Tunnetuin syytös Bergia ja hänen yhteisöään vastaan tuli entiseltä jäseneltä Ricky Rodriguezilta, joka vuonna 2005 puukotti kuoliaaksi yhden häntä lapsuudessaan seksuaalisesti hyväksikäyttäneen jäsenen, minkä jälkeen hän ampui itsensä. Ennen tekoaan hän kuvasi videon, jossa kertoi kokemistaan kauhuista. Myös toinen Bergin tyttäristä on avoimesti puhunut isänsä taipumuksista seksuaaliseen väkivaltaan.

## Lähteet
Ampumahiihto nuorten talviolympialaisissa 2016

**Ampumahiihto nuorten talviolympialaisissa 2016** sisältää yhteensä kuusi kilpailutapahtumaa: kaksi matkaa pojille, kaksi tytöille sekä kaksi sekajoukkuekilpailua. Ampumahiihtoon osallistuu yhteensä 99 urheilijaa 32:sta maasta.

## Mitalitaulukko

### Pojat

### Tytöt

### Sekajoukkue

## Osallistujat

Jokainen maa sai lähettää maksimissaan neljä urheilijaa (kaksi poikaa, kaksi tyttöä). Kiintiömäärät riippuivat kansallisesta menestyksestä nuorten arvokisoissa. Kiintöpaikkoja oli 100, mutta vain 99 täytettiin.

## Lähteet
Ricky Rodriguez

**Ricky Rodriguez** (25. tammikuuta 1975 – 9. tammikuuta 2005) oli yhdysvaltalainen entinen Jumalan lapset (nyk. Kansainvälinen perhe) -yhteisön jäsen, joka murhasi kasvattajansa ja hyväksikäyttäjänsä Angela Smithin vuonna 2005.

## Varhaiselämä
Rodriguez syntyi Kanariansaarten Teneriffalla vuonna 1975. Hänen äitinsä oli Karen Zerby, biologinen isänsä tämän yhteisön jäseneksi viettelemä (ks. Flirty fishing) paikallinen hotellityöntekijä. Hänet katsotaan myös David Bergin adoptiopojaksi, vaikkei virallista adoptiota koskaan tehty.
Lapsena Rodriguezia käyttivät seksuaalisesti hyväksi niin hänen äitinsä kuin muutkin yhteisön aikuiset. Hänellä on nuorempi sisar, Christina Teresa Zerby, joka on yhä yhteisön jäsen eikä jaa edesmenneen veljensä näkemyksiä lapsuuden tapahtumista., toisin kuin hänen ei-biologinen kasvattisisarensa Davida, joka on julkisesti puhunut hyväksikäytöstä useissa julkaisuissa. 

Perhe julkaisi vuonna 1982 lastenkasvatuksellisen Story of Davidito kirjan, joka sisälsi kuvauksia ja kuvia Rickystä muun muassa sängyssä lastenhoitajiensa kanssa, katselemassa aikuisten seksiakteja sekä pelehtimässä toisten lasten kanssa. Kirjan kirjoitti pääasiallisesti lastenhoitaja Sara Kelley, jonka oma tytär Davida esiintyy myös kirjassa. 

## Aikuisikä
Aikuistuttuaan Ricky meni naimisiin Elixcia Munumelin kanssa, ja he erosivat yhteisöstä yhdessä vuonna 2001. Hieman sen jälkeen hän julkaisi MovingOn.org -sivustolla avoimen kirjeen, jossa käsitteli avoimesti yhteisön aikuisten harjoittamaa lapsiin kohdistunutta seksuaalista väkivaltaa.  Pariskunta erosi 2004, jolloin Ricky muutti Tucsoniin Arizonaan, missä hän työskenteli sähköasentajana. Ystävät ovat myöhemmin sanoneet hänen vaihtaneen osavaltiota tarkoituksenaan etsiä käsiin äitinsä.

## Murha ja itsemurha
Tucsonissa Rodriguez liittyi jäseneksi asekerhoon ja harjoitteli neljän kuukauden ajan taistelulajeja paikallisella salilla. Kun äidin löytäminen osoittautui mahdottomaksi, hän sopi tammikuun kahdeksas 2005 tapaamisen entisen kasvattajansa Angela Smithin kanssa. Rodriguez viilsi auki Smithin kurkun, ajoi Californiaan, ja ampui itsensä.

## Muuta
Rickyn äiti Karen Zerby johtaa yhä yhteisöä, yhdessä aviomiehensä Steven Douglas Kelleyn kanssa.

## Lähteet
Serik Žamankulov

**Serik Tygelbajuly Žamankulov** (, , s. 18. marraskuuta 1983 Žanatas) on kazakstanilainen futsalpelaaja, joka edustaa kotimaansa pääsarjassa pelaavaa MFK Kairatia ja Kazakstanin futsalmaajoukkuetta. Pelipaikaltaan 174 senttimetriä pitkä ja 74 kilogrammaa painava Žamankulov on kärkipelaaja eli *pivot*. 

Žamankulov oli mukana saavuttamassa pronssia Kazakstanin historian ensimmäisistä EM-kilpailuista vuonna 2016. Hän oli myös yksi noiden kilpailuiden parhaista maalintekijöistä kuudella osumallaan.

Žamankulov on edustanut Kairatia vuodesta 2009 alkaen. Hän on voittanut seuran paidassa kahdesti UEFA Futsal Cupin, vuosina 2013 ja 2015.

## Lähteet
Henriod Frères

**Henriod Frères** oli vuosina 1896–1898 toiminut sveitsiläinen ajoneuvovalmistaja.

## Historia
Fritz Henriod oli valmistanut höyryauton jo vuonna 1886 ja vuonna 1893 bensiinikäyttöisen auton. Vuonna 1896 hän perusti nuoremman veljensä Charles-Edouardin kanssa Biel/Biennen kaupunkiin autoja valmistavan yrityksen, jonka merkkinä oli *Henriod*. Yritys ei ollut kovin pitkäikäinen, sillä vuonna 1898 Charles-Edouard muutti Ranskaan, jossa hän perusti Pariisin liepeille, Neuilly-sur-Seinen kaupunkiin, Henriod et Cie -nimisen autotehtaan. Fritz Henriod perusti vuonna 1903 Boudryn kaupunkiin Société Neuchâteloise d’Automobiles -nimisen, ajoneuvoja valmistaneen yrityksen.

## Ajoneuvot
Vuoden 1886 höyrykonekäyttöinen vaunu oli kolmipyöräinen ja kattila sijaitsi sen takaosassa. Ainokaiseksi jäänyt kappale tuhotui tulipalossa.

Vuoden 1893 ajoneuvossa oli bensiinikäyttöinen, 1-sylinterinen moottori ja kaksiportainen vaihteisto. Vuoden 1895 Geneven messuilla Henriod esitteli nelipaikkaisen, Viktoria-korisen autonsa. Kyseisen mallin perustalta aloitettiin sarjatuotanto. Ensimmäiset mallit olivat ilmajäähdytteisellä, 4–10 hevosvoimaisella, auton taakse sijoitetulla, yksisylinterisellä tai "flat twin" -moottorilla varustettuja.

1898 esiteltiin etuvetoinen malli. Charles-Edouard Henriod ajoi tällaisella vaunulla Biel/Biennestä Pariisiin ja ranskalainen lehdistö hehkutti tapausta hetken sensaationa.

## Lähteet

* Harald Linz, Halwart Schrader: *Die Internationale Automobil-Enzyklopädie.* United Soft Media Verlag GmbH, München 2008, 
* Nick Georgano: *The Beaulieu Encyclopedia of the Automobile, Volume 2 G–O.* Fitzroy Dearborn Publishers, Chicago 2001, 
* Ernest Schmid: *Schweizer Autos. Die schweizerischen Automobilkonstruktionen von 1868 bis heute.* Auto-Jahr, Lausanne 1978,
Sri Srinivasan

**Srikanth Srinivasan** (s. 23. helmikuuta 1967 Chandigarh, Intia) on intialaissyntyinen Washington DC:n vetoomustuomioistuimen tuomari. Srinivasan on suorittanut tutkinnon Stanfordin yliopistossa.

## Lähteet
Himalajanlehtikuusi

**Himalajanlehtikuusi** (*Larix griffithii*) on lehtikuusiin kuuluva puulaji. 
Sitä kasvaa laajoilla alueilla Himalajalla: Bhutanissa, Nepalissa, Intiassa ja Kiinassa. Se kasvaa jopa neljän kilometrin korkeudessa alueilla, joissa sataa ainakin 2&nbsp;000&nbsp;mm vuodessa. Lähellä puurajaa se muodostaa yksilajisia metsiä, alempana se kasvaa yhdessä muiden lajien kanssa. Sen kasvupaikat ovat niin hankalakulkuisia ettei sillä ole juuri merkitystä puutavaran tuotannossa. Sitä on kasvatettu jonkun verran koristepuuna.

Himalajanlehtikuusi kasvaa 20 metriä korkeaksi. Vanhojen puiden kaarna on ruskeaa tai harmaanruskeaa, ja siinä on pystysuuntaisia uurteita. Neulaset ovat 25–55&nbsp;mm pitkiä ja 1–2&nbsp;mm leveitä. Kypsät kävyt ovat ruskeita, 5–11&nbsp;cm pitkiä ja 2–3&nbsp;cm paksuja.

## Lähteet

## Aiheesta muualla
*Flora of China: ''Larix griffithii''
Lumilautailu nuorten talviolympialaisissa 2016

**Lumilautailu nuorten talviolympialaisissa 2016** sisältää yhteensä seitsemän kilpailutapahtumaa: kolme lajia pojille, kolme lajia tytöille sekä sekakilpailun. Lumilautailuun osallistuu yhteensä 78 urheilijaa 30:sta maasta.

## Mitalitaulukko

### Pojat

### Tytöt

### Sekajoukkue

* Osallistujia myös freestylehiihdosta.

## Osallistujat

Osallistujamäärät määräytyivät vuoden 2015 nuorten maailmanmestaruuskilpailuiden mukaan. Jokainen maa sai lähettää yhden osallistujan jokaiseen tapahtumaan. Kiintöpaikkoja oli 80, mutta vain 78 täytettiin.

## Lähteet
Kiinanlehtikuusi

**Kiinanlehtikuusi** (*Larix potaninii*) on lehtikuusiin kuuluva puulaji. Sitä tavataan Kiinassa ja Nepalissa.

Kiinanlehtikuusi voi kasvaa jopa 50 metriä korkeaksi. Latvus on kartiomainen, oksat kasvavat vaakasuoraan. Neulaset ovat 12–35&nbsp;mm pitkiä. Kävyt ovat lieriömäisiä tai munanmuotoisia, valmiina 2,5–7,5 × 1,5–3,5&nbsp;cm, aluksi punaisia tai violetteja, ja muuttuvat kypsyessään syvän violeteiksi ja siitä harmaanruskeiksi.

## Lähteet

## Aiheesta muualla
*Kassu – Kasvien suomenkieliset nimet: Kiinanlehtikuusi (''Larix potaninii'')
*Flora of China: Larix potaninii
Kaukalopikaluistelu nuorten talviolympialaisissa 2016

**Kaukalopikaluistelu nuorten talviolympialaisissa 2016** sisältää yhteensä neljä kilpailutapahtumaa: kaksi matkaa pojille ja kaksi matkaa tytöille. Kaukalopikaluisteluun osallistuu yhteensä 32 urheilijaa 16:sta maasta.

## Mitalitaulukko

### Pojat

### Tytöt

## Osallistujat

Jokainen maa sai lähettää maksimissaan neljä urheilijaa (kaksi poikaa, kaksi tyttöä). Nuorten maailmanmestaruuskilpailuiden kolme parasta maata saivat lähettää maksimäärän. Kiintiömäärä oli 32 urheilijaa, mikä myös täyttyi.

## Lähteet

## Aiheesta muualla
Freestylehiihto nuorten talviolympialaisissa 2016

**Freestylehiihto nuorten talviolympialaisissa 2016** sisältää yhteensä kuusi kilpailutapahtumaa: kolme lajia pojille ja kolme lajia tytöille. Freestylehiihtoon osallistuu yhteensä 72 urheilijaa 25:stä maasta.

## Mitalitaulukko

### Pojat

### Tytöt

## Osallistujat

Osallistujamäärät määräytyivät vuoden 2015 nuorten maailmanmestaruuskilpailuiden mukaan. Jokainen maa sai lähettää yhden osallistujan jokaiseen tapahtumaan. Kiintöpaikkoja oli 80, mutta vain 72 täytettiin.

## Lähteet
Ohjaskelkkailu nuorten talviolympialaisissa 2016

**Ohjaskelkkailu nuorten talviolympialaisissa 2016** sisältää yhteensä neljä kilpailutapahtumaa: poikien, tyttöjen, parien ja sekajoukkueiden kilpailut. Kaukalopikaluisteluun osallistuu yhteensä 70 urheilijaa 24:sta maasta.

## Mitalitaulukko

### Tapahtumat

## Osallistujat

Osallistujamäärät määräytyivät kausien 2014–2015 ja 2015–2016 nuorten maailmancupin mukaan. Alun perin tarkoituksena oli, että yksilökilpailuihin osallistuisi 20 ja parikilpailuun 15 osallistujaa. Parikilpailussa on vain 13 paria, joten yksilökilpailuihin sai osallistua 22 kilpailijaa.

## Lähteet
Livio Pavanelli

**Livio Cesare Pavanelli** (7. syyskuuta 1881 Copparo, Ferraran maakunta – 29. huhtikuuta 1958 Rooma) oli italialainen näyttelijä, elokuvatuottaja ja -ohjaaja.

Pavanellin näyttelijänura alkoi jo varhain Emilio Zagon johdolla. Myöhemmin hän työskenteli Gustavo Salvinin, Ermete Zacconin ja Eleonora Dusen teatteriseurueissa. Pavanelli teki ensimmäiset elokuvansa vuonna 1913 ranskalaisen Henri Étiévantin ohjaamana. Vuodesta 1918 lähtien hän esitti usein ”komean sydäntenmurskaajan” rooleja parhaimpien ohjaajien ja kuuluisimpien diivojen elokuvissa. Vuosina 1924–1931 Pavanelli työskenteli Saksassa. Äänielokuvan myötä näyttelijä palasi Italiaan, jossa hän toimi myös elokuvatuottajana ja tuotantopäällikkönä sekä toisinaan ohjaajana.

## Elokuvia
* *[[Carnevalesca]]*, 1918
* *[[Mariute]]*, 1918
* *[[Il dramma di una notte]]*, 1918
* *[[La storia di una donna]]*, 1920

## Lähteet
Robert Pitts

**Robert C. ”RC” Pitts** (23. kesäkuuta 1919 Pontotoc, Mississippi – 29. lokakuuta 2011 Baton Rouge, Louisiana) oli yhdysvaltalainen koripalloilija ja olympiavoittaja.

Pitts pelasi Arkansas’n yliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Pitts ei pelannut koskaan ammattilaisena vaan AAU:ssa työnantajansa joukkueessa.

Pitts oli toisen maailmansodan veteraani palveltuaan ilmavoimissa. Hänen lentolaivueensa pommittivat Saksaa onnistuneesti 22 kertaa. Pitts kuoli 92-vuotiaana 29. lokakuuta 2011.

## Lähteet
* R. C. Pitts Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Sannin diskografia

Suomalaisen laulajan ja lauluntekijän Sannin diskografia koostuu viidestä studioalbumista, 34 singlestä ja 15 musiikkivideosta. Tämän lisäksi hän on vieraillut muiden artistien kappaleilla ja esiintynyt useilla eri julkaisuilla.

Sanni solmi levytyssopimuksen Warner Music Finlandin kanssa alkuvuodesta 2013. Hänen debyyttialbuminsa *[[Sotke mut]]* julkaistiin 20. syyskuuta 2013, ja se nousi Suomen virallisen albumilistan yhdeksännelle sijalle. Levy on ylittänyt tuplaplatinarajan. Albumilta julkaistiin viisi singleä. ”Prinsessoja ja astronautteja” ja ”Me ei olla enää me” nousivat muun muassa singlelistan kolmanneksi.

Sannin toinen studioalbumi *[[Lelu (albumi)|Lelu]]* julkaistiin 24. huhtikuuta 2015, ja se nousi albumilistan ensimmäiselle sijalle. Levy on myynyt tuplaplatinaa. Albumilta julkaistiin kolme singleä. ”2080-luvulla” nousi lataus-, striimaus- ja radiosoittolistan kärkeen. Singlelistalla se sijoittui kolmanneksi. Kappale on striimannut platinaa, ja se oli 2010-luvun soitetuin kotimainen radiokappale. Syksyllä 2015 Sanni nähtiin Nelosen *[[Vain elämää (televisiosarja)|Vain elämää]]* -musiikkiohjelman neljänellä tuotantokaudella. Hänen ohjelmassa esittämistään kappaleista alun perin Maija Vilkkumaan esittämä ”Ei” julkaistiin singlenä, ja se nousi muun muassa singlelistan kolmanneksi.

Sannin kolmas studioalbumi *[[Sanni (laulaja)|Sanni]]* julkaistiin 7. lokakuuta 2016, ja se nousi jälleen albumilistan kärkeen. Levyn kaikki kappaleet nousivat Spotify-suoratoistopalvelun soitetuimpien listalle. Albumi ehti myydä jo ennakkoon platinaa, ja se on sittemmin ylittänyt triplaplatinarajan. Levyltä julkaistiin viisi singleä. ”Että mitähän vittua” rikkoi Suomen striimausennätyksen, kun kappaletta kuunneltiin vuorokauden aikana yli 349 000 kertaa. Siitä tuli kaikkien aikojen nopeiten kultaa striimannut kotimainen kappale Suomessa. Kappale nousi listojen kärkeen. Myös ”Vahinko” kapusi muun muassa radiosoittolistan ensimmäiselle sijalle.

Sykyllä 2017 Sanni nähtiin *Vain elämää* -ohjelman seitsemänellä tuotantokaudella, jonka pohjalta hän julkaisi kuusi singleä. Sannin versio alun perin Juha Tapion esittämästä ”Kelpaat kelle vaan” -kappaleesta nousi latauslistan kärkeen sekä single- ja striimauslistan toiseksi. Sannin neljäs studioalbumi *[[Trippi]]* julkaistiin 28. kesäkuuta 2019, ja se nousi albumilistan ensimmäiselle sijalle. Levy on myynyt tuplaplatinaa. Sen jokainen kappale nousi jälleen Spotifyn soitetuimpien listalle. Levyltä julkaistiin viisi singleä. ”Pornoo”, ”Jacuzzi” ja ”Hei kevät” nousivat listojen kärkeen.

## Studioalbumit

## EP

## Singlet

### Vierailijana

### Muut listasijoitukset

## Musiikkivideot

## Muut julkaisut

## Katso myös
* Luettelo Sannin kappaleista

## Lähteet
Romulo (futsalpelaaja)

**Romulo Alves Nobre** (s. 28. syyskuuta 1986 Fortaleza, Brasilia) on brasilialaissyntyinen venäläistynyt futsalpelaaja, joka edustaa Venäjän Superliigassa pelaavaa Moskovan Dynamoa ja Venäjän futsalmaajoukkuetta. Pelipaikaltaan 180 senttimetriä pitkä ja 81 kilogrammaa painava oikeajalkainen Romulo on pohjapelaaja eli *fixo*.

Romulo oli mukana saavuttamassa hopeaa Venäjän kanssa vuoden 2016 EM-kilpailuista Serbiasta. Hän onnistui noissa kilpailuissa maalinteossa viidesti, jääden vain yhden maalin päähän maalipörssin kärkitilasta.

Romulo on edustanut vuodesta 2009 alkaen venäläistä Moskovan Dynamoa. Hän on voittanut seuran kanssa kolme Venäjän mestaruutta. Dynamoa ennen hän pelasi espanjalaisessa Carnicer Torrejónissa, jonne Romulo siirtyi synnyinmaastaan.

## Lähteet
Higuita (futsalpelaaja)

**Leonardo de Melo Vieira Leite** (taiteilijanimeltään *Higuita*, s. 6. kesäkuuta 1986 Rio de Janeiro, Brasilia) on brasilialaissyntyinen kazakstanilaistunut futsalmaalivahti, joka edustaa Kazakstanin futsal-liigassa pelaavaa MFK Kairatia ja Kazakstanin futsalmaajoukkuetta. Higuita on 181 senttimetriä pitkä ja painaa 83 kilogrammaa.

Higuita on pelannut Kazakstanin maajoukkueessa vuodesta 2014 alkaen. Vuonna 2016 hän oli mukana saavuttamassa pronssia maan historian ensimmäisistä EM-kilpailuista. Yhden maalin turnauksessa viimeistellyt Higuita valittiin turnauksen parhaaksi maalivahdiksi.

Higuita siirtyi Kairatiin vuonna 2011 portugalilaisesta Belenensesistä. Vuonna 2010 hän pelasi hetken aikaa toisessa kazakstanilaisjoukkueessa, Tulparissa, jonne hän siirtyi synnyinmaastaan. Kairatin kanssa Higuita on voittanut muun muassa kaksi UEFA Futsal Cupia vuosina 2013 ja 2015.

## Lähteet
Jesse Renick

**Jesse Banard Renick** (29. syyskuuta 1917 Hickory, Oklahoma – 25. marraskuuta 1999 Ada, Oklahoma) oli yhdysvaltalainen koripalloilija ja olympiavoittaja. Hän kuuluu harvoihin olympiakultaa voittaneisiin Pohjois-Amerikan alkuperäisasukkaisiin.

Renick pelasi yliopistossa, joka nykyään tunnetaan OSUna. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Renick ei pelannut koskaan ammattilaisena vaan AAU:ssa työnantajansa joukkueessa.

## Lähteet
* Jesse Renick Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Jackie Robinson (koripalloilija, 1927)

**Robert Lloyd Jackson ”Jack/Jackie” Robinson** (26. huhtikuuta 1927 Fort Worth, Texas – 8. helmikuuta 2022 Augusta, Georgia) oli yhdysvaltalainen koripalloilija ja olympiavoittaja.

Robinson pelasi Baylorin yliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Robinson työskenteli baptistikirkon pastorina.

## Lähteet
* 
* Profiili archive.fiba.com 

### Viitteet
Lucio D’Ambra

**Lucio D’Ambra** (oikealta nimeltään *Renato Eduardo Anacleto Manganella*, 1. joulukuuta 1880 Rooma – 31. joulukuuta 1939 Rooma) oli italialainen toimittaja, kirjailija, elokuvakäsikirjoittaja ja kriitikko.

D’Ambra on kirjoittanut viisikymmentä romaania ja neljäkymmentä näytelmää, jotka kuvaavat värikkäästi ja kevyen ironisesti aikansa yhteiskuntaelämää. Hänen romaaneistaan muistetaan parhaiten *Il re, le torri, gli alfieri* (1917), *Il mestiere di marito* (1924) ja *Fantasia di mandorli in fiore* (1931). Kirjailijan muistelmat *Trenta anni di vita letteraria* ilmestyivät kolmessa osassa vuosina 1928–1929.

Kirjailija laati ensimmäisen elokuvakäsikirjoituksensa Ugo Falenan elokuvaan *I promessi sposi* vuonna 1911. Hänen läpimurtoelokuvansa olivat Augusto Geninan ohjaama *La signorina Ciclone* (1916) ja Ivo Illuminatin *Il re, le torri e gli alfieri* (1917). Vuonna 1918 D’Ambra perusti oman tuotantoyhtiön D’Ambra Filmin, jolle hän tuotti ja ohjasi noin 30 elokuvaa. Tyyliltään innovatiivisina ne muodostavat tärkeän vaiheen italialaisen mykkäelokuvan historiassa.

D’Ambran elokuvaura päättyi Italian elokuvan kriisivuosiin 1920-luvun alussa. 1930-luvun lopulla hän laati jälleen käsikirjoituksia muutamiin elokuviin.

## Elokuvia
* *[[Carnevalesca]]*, 1918 (käsikirjoittaja)

## Lähteet

## Aiheesta muualla
*
Vatajanjärvi

**Vatajanjärvi**  on Pirkanmaalla Parkanossa Vatajankylän ja Luomankylän välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vatajanjärvi on osa Vatajanjoen valuma-aluetta ja sen alin järvi, josta lyhyt Vatajanjoki saa alkunsa.

## Maantietoa
Järven pituus on 1,4 kilometriä, leveys 800 metriä ja sen pinta-ala on 70 hehtaaria. Se sijaitsee Kuivasjärven ja Ylinenjärven välisellä peltoalueella, jossa sijaitsevat Vatajankylä ja Luomankylä. Pääaosa siitä vedestä, joka laskee pois Vatajanjokea myöten, tulee Ylinenjärvestä Isonahonjokea myöten. Järveen laskee lounaasta ja lännestä soilta viisi metsäojaa ja yksi pelto-oja. Pohjoisesta ja idästä siihen laskee kaksi lyhyttä pelto-ojaa ja pitkä metsäoja lähisoilta. Yksi ojista laskee Kakkurilammesta, joka on melkein tyhjiin laskettu lampi järven länsipuolelta. Järvellä on yksi saari, joka sijaitsee ruohottuneen pohjoispään kaislikossa. Rantaviivan pituus on 4,6 kilometriä. Rannoille on jätetty suojavyöhykkeet, mutta suurin osa rannoista ovat peltomaan äärellä. Lounaispuolella metsät reunustavat rantoja. Järven lähiympäristössä sijaitsee kymmenen maatilaa ja yli kymmenen vapaa-ajan asuntoa. Niille pääsee valtatieltä 3 lähtevältä yhdystieltä 13327 ja siitä haarautuvilta kyläteiltä.

## Historiaa
Vanhassa 1800-luvulla piirretyssä Parkanon pitäjänkartassa Vatajanjärven rantaviiva kulkee paikoin eri lailla kuin nykyään. Järvellä ei tuolloin ollut vielä saaria, jollainen sillä on nykykartoissa. Myös Kakkurinlammen rantaviiva oli silloin monipolvisempi ja se on varmasti kasvamassa umpeen. Vaikka järvenlaskusta ei ole löytynyt dokumenttia, kielivät vuoden 1959 painetussa peruskartassa olevat vesijättömiden tonttirajat sellaisesta. Vuoden 1985 peruskartassa näkyy pohjoispäässä kaksi uutta saarta. Itärantaan on rakennettu pitkä pengertie kaislikon reunaan asti. Vuoden 1992 kartalla tilanne on säilynyt samana. Nykykartan mukaan rantojen ruohottuminen on pakottanut rantojen ruoppauksiin, jotta avovesi uolttuisi rannalle asti. Näin on tehty länsirannalla ja sen lähellä joen suussa, eteläpäässä ja pohjoispäässä.

## Lähteet
August Keirkner

**August Nilsson Keirkner** (24. syyskuuta 1856 Ruotsi – 22. helmikuuta 1918 Helsinki) oli ruotsalaissyntyinen suomalainen ruukinpatruuna, joka omisti vuosina 1884–1917 Ähtärissä sijainneen Inhan ruukin ja kehitti sitä merkittävästi. Hän keräsi merkittävän suomalaisen taiteen kokoelman, joka lahjoitettiin myöhemmin Suomen valtiolle.

## Elämänvaiheet
Ruotsalaiseen virkamiesperheeseen syntynyt Keirkner oli koulutukseltaan teräsalan insinööri. Hän matkusteli nuorena ulkomailla ja työskenteli muun muassa Bakussa. Hän muutti vuonna 1881 Suomeen Dragsfjärdissä sijainneen Taalintehtaan ruukin ensimmäiseksi insinööriksi, ja työskenteli myöhemmin myös Högforsin tehtailla Karkkilassa.

Vuonna 1884 Keirkner osti taloudellisissa vaikeuksissa olleen Inhan saharuukin Wasastjernan suvulta. Ruukin sijainti oli syrjäinen, mutta edellisenä vuonna valmistunut, Ähtärin kautta kulkeva Vaasan rata avasi sille uudet mahdollisuudet. Ruukki kasvoi lyhyessä ajassa suurtehtaaksi, jossa valmistettiin jalostettuja rauta- ja terästuotteita, kuten pultteja, niittejä, muttereita, hevosenkenkiä, ratakiskoja ja betonirautoja. Suomalaisen järvimalmin sijasta pääasiallisena materiaalina alettiin käyttää Ruotsista tuotua rautamalmia sekä kotimaista romurautaa. Ruukin ympärille syntyi kokonainen tehdasyhdyskunta. Ensimmäisen maailmansodan aikana Keirkner sai merkittäviä tilauksia Venäjän armeijalta.

Keirkner kartutti itselleen suuren omaisuuden ja keräsi merkittävän taidekokoelman, johon kuului paljon Suomen taiteen kultakauden tunnetuimpien taiteilijoiden teoksia. Vuonna 1899 hän rakennutti Inhaan Hankaveden rannalle suuren ruukinkartanon, niin sanotun Pytingin, joka on aikansa komeimpia ruukinkartanoita. Keirkner täytti kartanonsa korkealaatuisilla koristeluilla ja taideteoksilla.

Pitkään sairastellut Keirkner päätti lopulta luopua teollisuustoiminnastaan ja muuttaa viettämään eläkepäivään Helsinkiin. Hän myi Keuruulla omistamansa Kolhon sahan vuonna 1916 ja Inhan tehtaat helmikuussa 1917 Fiskarsin johtajalle Albert von Julinille. Myynnistä saamillaan 4,5 miljoonalla markalla hän alkoi rakennuttaa Helsingin Kaivopuistoon Villa Keirkner -nimistä ylellistä huvilaa, jonka oli tarkoitus toimia myös edustavana sijoituspaikkana hänen yksityiselle taidekokoelmalleen. Eliel Saarisen suunnittelema rakennus tunnetaan nykyään Marmoripalatsina. Keirkner kuoli vuoden 1918 alussa puoli vuotta ennen huvilansa valmistumista. Hän omisti vuodesta 1907 alkaen myös niin sanotun Tallbergin talon Helsingin Katajanokan Luotsikadulla.

## Muuta
Keirkner haudattiin kuoltuaan aluksi Marmoripalatsin pihalle, ja kuvanveistäjä Gunnar Finne suunnitteli hänen haudalleen sarkofagimaisen muistomerkin. Muistomerkki siirrettiin Hietaniemen hautausmaalle, kun Keirknerin leski Linda Keirkner (o.s. Bremer, 1861–1945) myi huvilan vuonna 1937. Linda Keirkner testamenttasi yhteensä 128 Keirknerin kokoelmiin kuulunutta taideteosta Ateneumin taidemuseolle.

Heikki Savola on tehnyt Keirkneristä musiikkinäytelmän *Inhan ruukinpatruuna*.

## Lähteet

## Kirjallisuutta
*Matti Ranta: *Inhan patruuna: historiallinen romaani*, Mediapinta, Tampere 2009.
Juri Dumtšev

**Juri Eduardovitš Dumtšev** (, 5. elokuuta 1958 Rossoš, Venäjän SFNT – 10. helmikuuta 2016 Adler, Sotši, Venäjä) oli neuvostoliittolainen kiekonheittäjä ja näyttelijä.

Dumtšev piti tuloksellaan 71,86 metriä hallussaan miesten kiekonheiton maailman- ja euroopanennätystä lähes kolmen vuoden ajan vuosina 1983–1986. Hänen tuloksensa on yhä Venäjän ennätys. Dumtšev sijoittui Moskovan kesäolympialaisissa 1980 viidenneksi ja Soulin kesäolympialaisissa 1988 neljänneksi. Helsingin MM-kilpailuissa 1983 tuore ME-mies oli viides. Urheilijanuransa jälkeen Dumtšev näytteli kymmenissä elokuvissa ja televisiosarjoissa. Hän kuoli Adlerissa 57-vuotiaana 10. helmikuuta 2016.

## Lähteet
* Yury Dumchev Bio, Stats and Results  Olympics at Sports-Reference.com 

### Viitteet
Kemin kävelykatu

**Kemin kävelykatu**, myös **Valtakadun kävelykatu**, on noin 60 metriä pitkä promenadi Kemin Sauvosaaressa Valtakadulla. Kävelykatu sijaitsee Kemin ydinkeskustassa Täikön torin lähettyvillä. Promenadi valmistui vuonna 2011, mitä ennen Valtakadun ajorata jatkui aina Lehtokadun risteykseen asti. Promenadin varella sijaitsee mm. Elokuvateatteri Kinopirtti ja Hotelli Palomestari.
Higuita

**Higuita** on muun muassa seuraavien henkilöiden nimi: 

*Higuita, *Leonardo de Melo Vieira Leite*, (s. 1986), kazakstanilainen futsalmaalivahti
*Gustavo Girón Higuita (s. 1940), kolumbialainen roomalaiskatolinen piispa
*René Higuita (s. 1966), kolumbialainen jalkapallomaalivahti
*Sergio Higuita (s. 1997), kolumbialainen maantiepyöräilijä.
Karen Zerby

**Karen Elva Zerby** (s. 31. heinäkuuta 1946) johtaa Kansainvälinen perhe -nimistä uskonnollista yhteisöä, yhdessä miehensä Steven Douglas Kellyn kanssa. Hänet tunnetaan yhteisön sisällä myös nimillä Mama Maria, Maria David sekä Queen Maria.

## Elämä
Karen Zerby syntyi 1946 New Jerseyn Camdenissa papin tyttäreksi.

Vuonna 1969 Zerby liittyi *Teens for Christ*-järjestöön, ja alkoi toimia sen sihteerinä. Hänen ja ryhmän perustajan, David Bergin, välillä syttyi seksisuhde, jonka seurauksena Berg erosi ensimmäisestä vaimostaan ja avioitui itseään lähes kolmekymmentä vuotta nuoremman Zerbyn kanssa. Liitto jatkui kaksikymmentäviisi vuotta ja päättyi Bergin kuolemaan vuonna 1994. Zerbystä tuli liikkeen johtaja, ja hän avioitui pian Kellyn kanssa.

## Lapset

Zerby synnytti ensimmäisen lapsensa, Ricky Rodriguezin, vuonna 1975. Pojan isä ei kuitenkaan ollut hänen aviomiehensä vaan teneriffalainen paikallinen hotellityöntekijä, jonka hän oli seksuaalisin keinoin värvännyt liikkeen jäseneksi. Rickyn lapsuudesta julkaistiin vuonna 1982 Story of Davidito, joka sisälsi paljon kuvia ja kuvauksia lasten seksuaalisesta hyväksikäytöstä. Vuonna 2001 poika erosi liikkeestä. Hän alkoi hautoa negatiivisia tunteita Perhettä kohtaan, ja yritti löytää äitinsä vuonna 2005. Tässä hän ei kuitenkaan onnistunut, joten hän sopi tapaamisen vanhan lastenhoitajansa Angela Smithin kanssa ja tappoi tämän viiltämällä kurkun auki. Smith oli Karenin läheinen ystävä, ja osallistui Rickyn sanojen mukaan hyväksikäyttöön. Ricky ampui itsensä pian murhan jälkeen.

Toinen lapsi, Christine Teresa "Techi" Zerby, syntyi 1979. Techin isä oli Perheen korkea-arvoinen jäsen Michael Sweeney, joka erosi yhteisöstä samana vuonna kun lapsi syntyi. Tytär on äitinsä tavoin yhä mukana liikkeen toiminnassa, eikä jaa veljensä käsitystä siitä, että heidän lapsuudessaan olisi tapahtunut seksuaalista väkivaltaa.

## Lähteet